open-index/open-wikipedia-markdown huggingface dataset:
Cher albumų diskografija

**[[Cher]] albumų diskografiją** sudaro 25 studijiniai albumai, 12 kompiliacinių albumų, 3 garso takeliai ir 1 gyvo garso albumas.

## Albumai
### Studijiniai albumai

### Kompiliaciniai albumai

### Garso takeliai

### Gyvo garso albumai

### Kiti albumai

### Pastabos
* 1 *Black Rose* buvo įrašytas su to paties pavadinimo grupe. 1999 m. jis buvo perleistas kaip Cher solinis albumas.
* 2 *[[not.com.mercial]]* buvo išleistas tik per Cher.com  ir Artistdirect.com .
* 3 *[[Greatest Hits: 1965–1992]]* buvo išleistas tik Europos rinkai.
* 4 *If I Could Turn Back Time: Cher's Greatest Hits* buvo išleistas tik Amerikos rinkai.
* 5 *[[The Greatest Hits (Cher albumas)|The Greatest Hits]]* buvo išleistas tik už Šiaurės Amerikos ribų.
* 6 *[[Live! The Farewell Tour]]* buvo išleistas tik 200 000 kopijų tiražu.
* 7 *Chastity* buvo garso takelis to paties pavadinimo filme, kuriame vaidino Cher.
* 8 *Two the Hard way* buvo išleistas kaip „Allman and Woman“ albumas.
* 9 *Mermaids* buvo garso takelis to paties pavadinimo filme, kuriame vaidino Cher.

## Specialūs leidimai
* 1977: *Image* – Australietiškas albumo *Cherished* leidimas.
* 1996: *[[It's a Man's World]]* – holografinis Šiaurės Amerikos CD.
* 1998: *[[Believe (albumas)|Believe]]* – Japoniškas leidimas su dviem dainos *[[Believe]]* miksais.
* 1999: *Black Rose* – perleistas CD. Šis leidimas turi kitą iliustraciją ir pavadintas kaip Cher solinis albumas.
* 2001: *[[Love Hurts]]* – perleistas su taro kortomis, kuriose surašyti visų dainų žodžiai.
* 2003: *3614 Jackson Highway* – perleistas CD, papildytas 11 to meto dainų.
* 2008: *[[The Very Best of Cher]]* – perleistas su kitu viršeliu, kad pareklamuotų šou „Cher at the Colosseum“.

## Kiti kompiliaciniai albumai
* 1992: *Nineteen Ninety Two*
* 2007: *Untitled Remix Album*
* 2008: *not.com.mercial Deluxe Edition*

## Box set kompiliaciniai albumai
* 1994: *[[Take Me Home]]* ir *[[Prisoner]]* – perleisti vienu CD pavadinimu *The Casablanca Years*, kuriame yra visos dainos iš abiejų albumų. Jie taip pat buvo perleisti CD pavadinimu *Take Me Home/Prisoner*.
* 1999: *[[Bittersweet: The Love Songs Collection]]*
* 1999: *[[Half-Breed]]* ir *[[Dark Lady]]*
* 1999: *[[Gypsys, Tramps & Thieves]]* ir *Foxy Lady* – perleisti vienu CD pavadinimu *Cher/Foxy Lady*, kuriame yra visos dainos iš abiejų albumų.
* 2003: *[[The Very Best of Cher]]* ir *[[Live! The Farewell Tour]]*

## Kiti garso takelių albumai su Cher dainomis

* 1968: *Once Upon A Wheel* - „Gentle Foe“
* 1969: *Chastity* - „Chastity's Song (Band of Thieves)“
* 1980: *Foxes* - „Bad Love“
* 1983: *[[Silkwood]]* - „Pretty Little Horses Lullaby“ (su Meryl Streep)
* 1985: *Mask* - „Little Egypt“
* 1990: *Days of Thunder* - „Trail of Broken Hearts“
* 1999: *Tea with Mussolini* - „Smoke Gets In Your Eyes“
* 1999: *A Walk on the Moon* - „Crimson & Clover“ (su Elijah Blue Allman)
* 2003: *Stuck on You* - „Human“

## Taip pat skaitykite
*Cher singlų diskografija
*Cher videografija

## Šaltiniai


## Nuorodos
*Oficiali Cher svetainė
Maskvos didysis teatras

**Rusijos valstybinis akademinis Didysis teatras** arba tiesiog **Didysis teatras** – vienas svarbiausių pasaulyje, muzikinis (operos ir baleto) teatras Maskvoje.

1960–1993 m. jame dirigavo Algis Žiūraitis, 1981–1993 m. lietuvių kilmės baleto artistas Gediminas Taranda.

## Istorija
Pirma nuolatinė teatro grupė suburta Maskvoje Jekaterinos II vyriausio prokuroro ir teatro gerbėjo Princo Petro Urusovo ir buvusio anglų akrobato vardu Maiklo Madokso (*Michael Maddox*). Princas Urusovas, 1780 m. ėmęs konstruoti pastatą, pastatė teatrą Petrovkos gatvėje, rodė dramos, operos ir baleto pastatymus.

Pirmuosius baleto spektaklius statė garsūs prancūzų ir italų baleto meistrai – Filipas Bekari, Moreli broliai, Žanas Lamiratas. Netrukus jauni rusų choreografai (Adomas Gukovskis), dirbo rusiškomis temomis. 1820–1830 m. iki 150 šokėjų išsiplėtusi trupė, vystėsi pagal prancūziškas tradicijas veikiama Felicite-Virginie Hullin-Sor and Fanny Elssler, kurie supažindino Rusijos žiūrovus su Žiulio Peroto baletais.

1840 m. pastatyti pirmieji Michailo Glinkos spektakliai „Ivanas Susaninas“ ir „Ruslanas ir Liudmila“, pažymėjo *rusiškos mokyklos* įkūrimą. Tokią pačią įtaką operos ir baleto istorijai padarė Piotras Čaikovskis. Šiame teatre pirmą kartą parodyti dauguma jo darbų, įskaitant „Eugenijų Oneginą“, „Pikų damą“ ir „Gulbių ežerą“.

1956 m. pirmąsyk pasirodė Vakaruose, Karališkajame Operos teatre, Kovent Garden, o 1957 m. – Niujorke.

2005–2011 m. vyko pagrindinio/istorinio pastato remontas. Beveik visas repertuaras rodytas Naujoje scenoje, stambesni pastatymai – valstybiniuose Kremliaus rūmuose. Operos ir baleto trupės rengė vietines ir tarptautines turnė. 2005 m. trupė pradėjo turnė „Didysis Rusijai“, kai spektakliai rodyti Rusijos didmiesčiuose. Pirmasis pasirodymas surengtas Samaroje, kur teatras buvo įsikūręs karo metais. Tuo pat metu abi operos ir baleto trupės keliavo pagal intensyvų grafiką, rengdamos pasirodymus Rusijos miestuose ir prestižiškiausiose pasaulio scenose.

2006 m. (opera ir baletas) ir 2007 m. (baletas) teatras 2 sezonus pasirodė Londone, o 2008 m. – Paryžiaus Nacionalinėje Operoje. 2007 m. vasarą teatras dalyvavo Savonlinna Operos Festivalyje (Suomija), ir 2008 m. sausį teatro orkestras ir choras surengė koncertą La Scaloje.

## Šaltiniai
Arabų Respublikų Federacija

**Arabų Respublikų Federacija** – istorinė valstybė Azijoje ir Afrikoje. 1972 m. valstybė referendumo būdu susikūrė inicijuota Libijos politinio veikėjo Muammar al-Gaddafi. Valstybę sudarė dabartiniai Egiptas, Libija ir Sirija. Šalis 1977 m. suiro į pirmines 3 šalis.
Tuvos herbas

**Tuvos herbas** – oficialus Tuvos respublikos simbolis. Dabartinis Tuvos herbas priimtas 1992 m. rugsėjo 17 d.

## Herbo aprašas
Skydas specifinės formos, primena penkiakampę žvaigždę itin bukais spinduliais. Herbe auksinis į tekančią auksinę saulę šuoliuojantis raitelis Tuvos nacionaliniais drabužiais žydrame lauke su auksiniu bordiūru. Saulė su spinduliais viršutiniame kairiajame (heraldiškai) kampe, matyti 2/3 saulės skersmens. Skyde po raiteliu balta juosta su užrašu *Тыва* 'Tuva'. Raitelis šuoliuoja į priešingą negu įprasta heraldikoje pusę.

### Simbolių interpretavimas
Tuvos herbo skydo forma yra stilizuota forma ženklo, kuris susijęs su senovės tiurkų suvokimu apie pasaulio sandarą.

Žirgu šuoliuojantis raitelis nacionaliniais tuviečių drabužiais atspindi tradicinę Tuvos gyvenančių žmonių gyvenimo sanklodą

Saulė su spinduliais simbolizuoja žmonių veržimąsi į taiką bei gerovę ir aukštų idealų siekį.

Ypatingai sulenkta juosta atspindi Tuvos respublikos žmonių svetingumą ir draugiškumą.

### Spalvų interpretavimas
Tuvos Respublikos herbe ir vėliavoje panaudotos trys spalvos – žydra, balta (sidabrinė) ir geltona (auksinė):
* Žydra spalva simbolizuoja giedrą dangų, aukštus tikslus, tarpusavio pagarbą ir sutarimą visuomenėje.
* Balta spalva simbolizuoja visuomeninės moralės tyrumą ir taurumą, valstybės politikos atvirumą ir savarankiškumą.
* Geltona spalva simbolizuoja valstybės turtingumą ir teisingumą, taip pat – istoriškai susiklosčiusius dalies Tuvos gyventojų religinius įsitikinimus (budizmas).
Ligūrų tarmė

**Ligūrų tarmė** (*Ligure*) – Italijoje ir Prancūzijoje vartojama italų kalbos tarmė, turinti keletą patarmių.

## Abėcėlė
Ligūrų tarmės abėcėlė turi:

* 6 balses: a, e, i, o, u, y.
* 18 priebalsių: b, c, ç, d, f, g, h, l, m, n, p, q, r, s, t, v, x, z.

## Dialektai
* Zeneizų
* Mentonaskų
* Monegaskų
* Intemelijo
* Brigaskų
* Rojaskų
* Tabarčino
* Bonifačino

## Nuorodos
* 
*
Komijos herbas

**Komijos herbas** – oficialus Komijos respublikos herbas. Dabartinis herbas priimtas 1994 m. birželio 6 d.

Raudoname skyde auksinis plėšrus paukštis išskėstais pusiau nuleistais sparnais. Ant paukščio krūtinės auksinis moteriškas veidas saulės kontūre, į šonus nuo disko eina po 3 auksines berages briedžių galvas.

Tradicinė interpretacija:
* Plėšrus paukštis su pusiau išskleistais sparnais yra saulės, valdžios ir viršutinio pasaulio vaizdinys.
* Moters veidas ant paukščio krūtinės simbolizuoja *Zarni An* – Auksinę Bobą, gyvybę teikiančią saulės deivę, pasaulio motiną.
* Briedis siejamas su jėgos, taurumo ir grožio idėjomis. Kosmologiniame pasaulėvaizdyje jis reiškia pasaulio sandaros darną.
* Auksinės ir raudonos spalvų derinys komių folklore simbolizuoja pavasarišką šiltą ryto saulę, motinystę ir gimimą.

Šiuolaikinėje traktuotėje raudonas skydo laukas reiškia liaudies ir valdžios veiklumą, aktyvumą. Paukščio figūra gali būti interpretuojama kaip kryžius, dvasinės ir valstybinės valdžios simbolis.
Jungtinė Arabų Respublika

**Jungtinė Arabų Respublika** (**JAR**, ) – istorinė valstybė Afrikoje ir Azijoje. Šalis susikūrė 1958 m., kai Egiptas ir Sirija susijungė į bendrą valstybę. 1961 m. Sirija pasitraukė ir vėl tapo nepriklausoma valstybe, bet Egiptas iki 1971 m. oficialiai buvo vadinamas „Jungtine Arabų Respublika“. Per beveik visą savo egzistavimo laiką Jungtinė Arabų Respublika kartu su Šiaurės Jemenu sudarė Jungtines Arabų Valstijas.

## Geografija
Valstybė buvo įsikūrusi prie Viduržemio jūros. Didesnė dalis šalies buvo Afrikoje, kita dalis – Azijoje. Tarp egiptietiškų ir siriškų teritorijų šalį skyrė Libanas ir Izraelis.

## Santykiai su kitomis valstybėmis
Labiausiai Jungtinės Arabų Respublikos atsiradimą ir jos raidą rėmė Irakas ir Jordanija. 1960–1961 m. su Iraku ir Jordanija buvo pradėtos derybos dėl įstojimo į JAR.

## Šaltiniai
Rusijos respublikos

**Rusijos respublikos** – respublikos, įeinančios į Rusijos Federaciją. Nuo kitų Rusijos Federacijos subjektų skiriasi tuo, kad yra nacionaliniai valstybiniai dariniai, tuo tarpu kiti – tik teritoriniai valstybiniai.

Pagal Rusijos Federacijos Konstitucijos 5 straipsnį respublikos pripažįstamos valstybėmis, tačiau neturi valstybinio suvereniteto. Skirtingai, negu kiti federacijos subjektai, priima savo konstitucijas, gali įsivesti savo valstybines kalbas. Tauta, pagal kurią pavadinta respublika, vadinamas *[[Titulinė tauta|tituline tauta]]*. Ne visada titulinės tautos atstovai sudaro daugumą respublikos gyventojų.
Daugelio respublikų vadovai vadinami *prezidentais*.
Command & Conquer: Tiberian Sun

**Command & Conquer : Tiberian Sun** – realaus laiko strateginis žaidimas, kurį sukūrė „Westwood Studios“. Šis žaidimas yra 1995 m. „Command & Conquer (Tiberian Dawn)“ tęsinys. Šioje dalyje vyksta Antrasis Tiberiumo karas. Žaidimo veiksmas vyks 2030 metais, beveik 30 metų po pirmojo Tiberiumo karo. Nuo 2010 m. šis žaidimas tapo nemokamas ir jį galima legaliai parsisiųsti internetu.
Vaikiškas matas

**Vaikiškas matas** (arba **kindermatas**) – matas, dažniausiai pasiekiamas ėjimais **1. e4 e5 2. Rc4 Žc6 3. Vh5 Žf6 4. V:f7#** (galimi ėjimų perstatymai ir nedideli pakeitimai). Dažnai vaikišku matu vadinama tiesiog pozicija, kai baltųjų valdovė, ginama itališkojo rikio, ketvirtu ėjimu duoda matą neapgintame laukelyje f7, pvz., **1. e4 e5 2. Vf3 Žc6 3. Rc4 Rc5 4. Vxf7#** 

Vaikiškas matas gana neretai sutinkamas pradedančiųjų partijose. Stipresni šachmatininkai tokio mato grėsmę atremia ėjimais **…Ve7**, **…Vf6** arba **…g6**. Laikoma, kad po to juodieji įgyja nedidelį pranašumą, tad bandymų duoti vaikišką matą pajėgesnių šachmatininkų partijose beveik nepasitaiko.

Vaikiškas matas pereina iš rikio debiuto (**1. e4 e5 2. Rc4**) arba Parhamo atakos (**1. e4 e5 2. Vh5**), rečiau – iš Napoleono debiuto (**1. e4 e5 2. Vf3**).

## Šaltiniai

## Taip pat skaitykite

* Kvailio matas
Eurialas

**Eurialas** – fajakų šalies didvyris, kuris yra minimas Homero Odisėjoje. Vykstant žaidynėms, Eurialas įkalbėjo karaliaus Alkinojo sūnų Laodamantą pakviesti Odisėją varžytis žaidynėse. Odisėjui atsisakius, Eurialas ėmė šaipytis iš jo, kad šis negali varžytis su jaunais atletais ir kad jis turbūt yra pirklys, kuris keliauja jūromis. Odisėjas, užgautas jo žodžių, sutiko dalyvauti žaidynėse ir jose nugalėjo. Eurialas atsiprašė Odisėjo ir padovanojo jam kalaviją.
Ajaja

**Ajaja** – mitinė sala, graikų manymu, plytėjusi jūros pakraštyje, tolimuosiuose vakaruose. Sala minima Homero poemoje „Odisėja“ - Odisėjas, pasakodamas savo nuotykius Alkinojui, pamini joje buvęs. Saloje gyveno dievo Helijo duktė, burtininkė Kirkė. Iš pradžių Kirkė norėjo pražudyti Odisėją ir jo įgulą, tačiau vėliau ji jam padėjo.

Dėl ne visada tiksliai apibūdintų „Odisėjoje“ minimų vietovių geografinės padėties, Ajają tyrinėtojai bando tapatinti su keliomis vietomis.
Povilas Vymeris

**Povilas Vymeris** (; 1911 m. kovo 12 d. Vyžainyse, Suvalkų apskritis – 2007 m. Bradforde ?, Didžioji Britanija) – vokiečių kilmės Lietuvos mokytojas, literatas.

## Biografija
Gimė ir augo žinomo evangelikų kunigo Augusto Vymerio šeimoje. Sesuo Margarita (1902-65 m.) tapo lietuvių tautosakininke; Elena (1904-81 m.) buvo silpnos sveikatos, dirbo patarnautoja; brolis Henrikas (?-1980 m.) tapo mokytoju; Ernestas (?-1968 m.) – Lietuvos karo lakūnu; Rudolfas (1907-? m.) – kunigu ir choro vadovu. Kalvą, ant kurios stovėjo šeimos gyvenamas namas, tauragiškiai iki šiol vadina *Vymerio kalnu*.

Mokėsi Tauragės pradinėje mokykloje, 1930 m. baigė Tauragės gimnaziją. Vytauto Didžiojo universitete studijavo vokiečių kalbą ir literatūra bei anglų kalbą ir literatūrą, pedagogiką. 1936 m. baigęs universitetą, pradėjo mokytojauti Giedraičių progimnazijoje, vėliau perkeltas mokytoju į Biržus. 1940 m. mokė Kauno 9-tojoje gimnazijoje, po metų repatrijavo į Vokietiją. Po Antrojo pasaulinio karo persikėlė į Angliją, į Bradfordą; dirbo fabrike.

Savo eiles spausdino Bradfordo literatūriniame almache, romano „Vanagas ir Zuikis” fragmentus – 1994 m. savaitraštyje „Naujasis dienovidis”. Rėmė Mažosios Lietuvos enciklopedijos leidimą. Žmona Janina, sūnus Aleksandras Laimutis, dar vienas sūnus mirė būdamas mažametis.

## Šaltiniai
* Vymerio kalnas. (Parengė: Birutė Lukoševičienė, Ina Steponaitytė, Izita Čepulienė.), Tauragės viešoji biblioteka, 1997
Bubiai (tauta)

**Bubiai** – Afrikos tauta, kilusi Bioko salos, dab. Pusiaujo Gvinėjoje. Lingvistiškai ji priskiriama bantų tautoms.

## Istorija
Nėra vieningai sutariama, kada bubiai atsikėlė į Bioko salą. Vienos teorijos teigia, kad jie atsikėlė VII a. pr. m. e. Kitos sako, kad bubiai atsikėlė tik XIII a., greičiausiai iš dabartinio Kamerūno teritorijos.

Iki XV a. bubiai užmezgė tamprius kultūrinius ir prekybinius santykius su ibibijais šiaurėje. Iš ten skverbėsi kultūra. Tuo metu vietiniams gyventojams ir prigijo bubių pavadinimas, kuris, manoma, kilo iš ibibijų žodžio *booby*, reiškiančio "nemokytas", "kvailas". Biokas buvo įjungtas į prekybinę Kalabaro karalystės sistemą, čia ilgainiui susiformavo valstybiniai junginiai.

1472 m. Bioką pasiekė portugalų keliautojas Fernão do Pó. Portugalai atnešė į salą ligas, kurios labai stipriai sumažino salos populiaciją. Nepaisant to, europiečiai vengė išsilaipinti saloje dėl atšiauraus ir agresyvaus bubių būdo. XVII-XVIII a. bubiai susivienijo į centralizuotą karalystę, padalintą į atskirus vienetus, valdomus *botuku*. Ši karalystė ir valdovų linija išsilaikė iki pat XXI a. pradžios.

1778 m. Ispanija įsteigė savo valdžią saloje, bet sugebėjo išsilaikyti vos keletą metų, nes bubių karalystė labai sustiprėjo. Nepaisant to, per XVII-XIX a. saloje vyko svarbūs demografiniai pokyčiai, kurių metu bubiai pamažėle virto mažuma. Labai daugėjo mulatų: vietinių bubių ir ispanų palikuonių, kurie žinomi kaip fernandinai.

XIX a. viduryje Ispanijai galutinai įsigalėjus saloje, o vėliau sujungus Bioką su kitomis Ispanijos kolonijomis Afrikoje, suformuojant Ispanijos Gvinėją, bubiai buvo privilegijuota klasė, kuri gavo geresnį išsilavinimą. Todėl Pusiaujo Gvinėjai siekiant nepriklausomybės, bubiai bijojo, kad šalyje įsigalės mažiau apsišvietusi fangų dauguma. Bubiai suformavo Bubių Sąjungą, siekiančią Bioko nepriklausomybės. 

Nepaisant to, 1968 m. Pusiaujo Gvinėja iškovojo nepriklausomybę, o bubių judėjimai buvo uždrausti. Nuo tada šalyje dominuojanti politinė jėga yra žemyno fangai. Ilgą laiką buvo vykdomas bubių genocidas, dėl ko daug jų paliko šalį, išvykdami daugiausia į Ispaniją. Uždraudus Bubių Sąjungą, susiformavo Bioko salos apsisprendimo judėjimas (*Movimiento para la Auto-determinación de la Isla de Bioko*), kuris slapta siekia atsiskyrimo nuo Pusiaujo Gvinėjos.

## Kultūra
Billboard Pop 100

**Pop 100** buvo oficialus Jungtinių Amerikos Valstijų pop dainų 100-tuko topas, kuris buvo sukurtas 2005 m. vasario mėn. ir buvo skelbiamas „Billboard“ žurnale. Topo vietas buvo sudaromos atsižvelgiant į singlo pardavimus, atsisiuntimus, ir populiarumą radijuje. Topas buvo uždarytas 2009 m. birželį.

## Istorija
Pop 100 sugalvojo tuometinis „Billboard“ redaktorius Michael Ellis.

Kai kurie kritikai teigė, jog topas turi rasistinių užuomazgų (nors juodaodis Mario pačiame pirmame tope užėmė 1 vietą su daina „Let Me Love You“). Per pirmuosius penkerius XX a. metus Hot 100 topo pirmąsias vietas užimdavo tik R&B ir hiphopo dainos, todėl Pop 100 turėjo būti atsvara.

Pop 100 Airplay topas kartu buvo sudarytas su Pop 100.

### Nutraukimas
2009 m. birželio 10 d. „Billboard“ paskelbė, jog Pop 100 topo rengimas buvo nutrauktas dėl jo nepopuliarumo.

## Taip pat skaitykite
* Billboard Hot 100
* Billboard 200

## Šaltiniai

## Nuorodos
* Finalinės Pop 100 Top 50 Pozicijos
Vaclovas Muraška

**Vaclovas Muraška** (1914 m. kovo 24 d. Varėnoje – 1973 m. kovo 6 d. Vilniuje) – lietuvių teatro ir kino aktorius.

1932 – 1934 m. mokėsi Kauno meno mokykloje ir Juozo Vaičkaus kino ir teatro studijoje, 1938 – 1939 metais – Kauno darbo rūmų valdybos studijoje.

1939 – 1960 m. (su pertraukomis) buvo Kauno dramos teatro, 1960 – 1966 m. – Valstybinio akademinio dramos teatro aktorius. Nuo 1966 m. dirbo Lietuvos Televizijos ir radijo aktoriumi.

## Svarbiausi vaidmenys teatre
Tautvilas (Antano Vienuolio „Tvirtovė“, 1946 m.), Arbenisas (M. Lermontovo „Maskaradas“), Serbiukas (A. Arbuzovo „tai buvo Irkutske“, abu 1960 m.). Vaidybai būdingi sodrūs realistiški paveikslai, santūrūs judesiai, raiškus balsas.

## Filmografija
* 1959 – Adomas nori būti žmogumi, rež. Vytautas Žalakevičius
* 1961 – Kanonada, rež. Arūnas Žebriūnas, Raimondas Vabalas
* 1971 – Tas prakeiktas nuolankumas, rež. Algirdas Dausa
* 1972 – Herkus Mantas, rež. Marijonas Giedrys
* 1972 – Tadas Blinda, rež. Balys Bratkauskas.
Michelin

**Michelin** – padangų gamintoja iš Prancūzijos. Tai yra antra pagal dydį padangų gamintoja pasaulyje, nusileidžianti „Bridgestone“ įmonei. Kompanija taip pat gamina įvairius gaminius kelionėms – atlasus, žemėlapius ir kt.

Oficialiai kompanija vadinasi *Manufacture Française des Pneumatiques Michelin* (pranc. Michelin padangų gamintoja iš Prancūzijos). „Michelin“ būstinė yra Klermono-Ferano mieste, 424 km į pietus nuo sostinės Paryžiaus. Be Michelin kompanija gamina ir „Goodrich“ bei „Uniroyal“ padangas.

2012 m. įmonė pagamino 166 mln. vienetų padangų 69 gamyklose 18 šalių.

## Dalyvavimas Formulės 1 čempionate

Pirmą kartą į Formulę 1 Michelin atėjo 1977 m. Po 1984 m. sezono ji pasitraukė iš šio sporto laimėjusi du čempionų titulus su Brabham ir Ferrari.

2001 m. kompanija vėl tapo padangų tiekėja Formulėje 1. Pirmais metais ji savo produkciją tiekė Williams, Jaguar, Benetton, Prost ir Minardi. Kitais metais prie jų prisijungė ir Toyota bei McLaren. Tik sugrįžusi į Formulę 1 Michelin dažnai nesutardavo su FIA, tad po 2006 m. sezono ji pasitraukė iš šios sporto šakos. Iš viso Michelin padangas naudojanti ekipa nugalėjo keturiuose Formulės 1 pasaulio čempionatuose – 1979, 1984, 2006 ir 2007 m. Be šių laimėjimų Michelin yra pasiekusi 102 pergales.

## Išnašos

## Nuorodos

* Oficiali kompanijos svetainė
Chirdalanas

**Chirdalanas** – miestas Azerbaidžane, Apšerono pusiasalyje, Kaspijos jūros pakrantėje. Apšerono rajono centras. Tai arčiausiai valstybės sostinės Baku esantis miestas – jis yra nutolęs tik 10 km šiaurės vakarų kryptimi nuo didžiausio šalies miesto. Kol Chirdalanas dar neturėjo miesto teisių, artimiausias miestas nuo Baku buvo 35 km nutolęs Sumgajitas.

## Istorija
XX a. pr. dabartinėje miesto vietoje įsikūrė kaimas. Sovietiniais laikais jis gavo miestelio statusą, o vėliau tapo Apšerono rajono administraciniu centru. Miesto statusą Chirdalanas įgijo 2006 m. spalio 2 d.

### Pavadinimo kilmė
Chirdalano vardo kilmei paaiškinti tyrinėtojai iškelia kelias hipotezes. Vieni mokslininkai mano, jog miesto vardas sietinas su anksčiau šioje teritorijoje buvusiais sėjai naudotais sklypais (). Kiti gi teigia, jog vietovardžio pradžią *хыр* reikėtų skaityti kaip žodį *хур* (kai kurie azerbaidžaniečiai ir dabar miestą vadina Churdalanu), kuris persų kalba reiškia „neįprastas, nematytas“, arba „ugnis, liepsna, saulės šviesa“. Jeigu tai iš tikrųjų tiesa, tuomet greičiausiai senieji šios teritorijos gyventojai buvo ugnies garbintojais.
Juozas Šmulkštys

**Juozas Šmukštys** (1866 m. kovo 14 d. Sūduvoje – 1931 m. birželio 21 d. Bartininkuose, Vilkaviškio apskritis, palaidotas Bartininkų senosios bažnyčios šventoriuje) – Romos katalikų kunigas, knygnešys.

## Biografija
Baigęs Seinų kunigų seminariją, 1889 m. buvo įšventintas kunigu. Sielovados darbą pradėjo Kalvarijos kalėjime kapeliono pareigose, vėliau perkeltas vikaru į Pakuonio Švč. Mergelės Marijos Ėmimo į dangų bažnyčią. Pasižymėjo puoselėdamas lietuvybę, platino draudžiamą spaudą, pamokslus skelbė lietuviškai. Klebonas V. Bukontas tam nepritarė ir skųsdavo J. Šmulkštį žandarams. 1898 m. vikaro butas buvo kratomas, jame rasti lietuviškų pamokslų rankraščiai. 1899 m. birželio mėn. 23 d. teismo sprendimu Juozas Šmulkštys dvejiems metams ištremtas į Odesą.

Kartu su ten ištremtu knygnešiu Juozu Rimša skaitė lietuvišką spaudą, prenumeruodavo „Varpą“ ir „Ūkininką“. Po tremties vikaravo Lomžos gubernijoje, Zambrave. Nuo 1907 m. Plutiškių Šv. Juozapo bažnyčios klebonas, o nuo 1915 m. iki mirties klebonavo Bartninkų Šv. apaštalų Petro ir Povilo bažnyčioje.

Kunigas Juozas Šmulkštys yra pasižymėjęs knygnešys, jo vardas amžiams iškaltas Knygnešių sienelėje Kaune.

## Šaltiniai
* Knygnešys Juozas Šmulkštys
Rusijos kraštai

**Rusijos kraštai** – 9 Rusijos Federacijos subjektai iš 83 turi krašto statusą. Šiuo metu Rusijos Federacijos subjektai kraštai ir sritys neturi juridinių skirtumų išskyrus pavadinimą.

# Altajaus kraštas (Barnaulas)
# Kamčiatkos kraštas (Kamčiatkos Petropavlovskas)
# Chabarovsko kraštas (Chabarovskas)
# Krasnodaro kraštas (Krasnodaras)
# Krasnojarsko kraštas (Krasnojarskas)
# Permės kraštas (Permė)
# Primorjės kraštas (Vladivostokas)
# Stavropolio kraštas (Stavropolis)
# Užbaikalės kraštas (Čita)

## Naujai sudaryti kraštai
Jungiant Federacijos subjektus buvo sudaryti nauji stambesni subjektai:
* naujas *Permės kraštas* (2005 m. gruodžio 1 d.) – sujungtos Permės sritis ir Permės Komių autonominė apygarda.
* pastambintas *Krasnojarsko kraštas* (2007 m. sausio 1 d.) – prie senojo Krasnojarsko krašto prijungtos Taimyro ir Evenkijos autonominės apygardos.
* naujas *Kamčiatkos kraštas* (2007 m. liepos 1 d.) – sujungtos Kamčiatkos sritis ir Koriakų autonominė apygarda.
* naujas *Užbaikalės kraštas* (2008 m. kovo 1 d.) – sujungtos Čitos sritis ir Agos Buriatų nacionalinė apygarda.
Samtero fortas

**Samtero fortas** () – mūrinis pajūrio įtvirtinimas Čarlstono uoste, Pietų Karolinoje. Fortas yra gerai žinomas kaip vieta, kurioje buvo paleisti JAV pilietinį karą pradėję šūviai.
Ordubadas

**Ordubadas** – antrasis pagal dydį Nachičevanės respublikos, įeinančios į Azerbaidžano sudėtį, miestas; Ordubado rajono centras.

Mieste yra geležinkelio stotis, nuo kurios iki autonominės respublikos sostinės Nachičevanės yra 88 km. Pats Ordubadas yra padalintas į 5 rajonus:
* Ambaraso
* Kurdtatalio
* Mingiso
* Sar Šehero
* Ucho

Miestas įkurtas XVIII a. Anksčiau jis buvo svarbia šilko kelio dalimi. Ordubadas, išsidėstęs abipus Ordubadchajaus upės, pasižymi unikalia architektūra.

2001 m. spalio 24 d. Ordubadas buvo įtrauktas į UNESCO pasaulio paveldo bandomajį sąrašą.

## Nuorodos
* UNESCO: Ordubadas
Antanas Račius

**Antanas Račius** (1917 m. rugsėjo 22 d. Vilkaviznos kaime, Suvalkų apskritis – 2008 m. lapkričio 18 d. Seinuose, Lenkija) – statybininkas, tautodailininkas, kaimo muzikantas, Lenkijos lietuvių visuomenės veikėjas.

## Biografija
Augo daugiavaikėje šeimoje, piemenavo. Nuo 16 metų dirbo statybose, išmoko visus statybos amatus. Pats pasidarė varstotą ir žiemą dirbdavo staliumi. 1938 m. pašauktas į Lenkijos kariuomenę. Prasidėjus Antrajam pasauliniam karui, dalinys vokiečių buvo subombarduotas, Antanas nelegaliai grįžo namo ir slapstėsi. Pokaryje šeima trejiems metams buvo ištremta į Lenkijos vakarus. 1852-57 m. gyveno Alėcke, vėliau iki pat mirties – Seinuose.

Duoną pelnydavo dirbdamas statybose, yra pastatęs virš šimto namų. Jaunystėje išmoko austi, nuaudė juostas prie tautinių rūbų ir savo anūkams. Kaimo kapeloje grojo smuiku ir cimbolais. Su žmona, sūnumis ir dukra dainavo Seinų lietuvių chore, vaidino saviveiklininkų spektakliuose. Buvo aktyvus Lenkijos Visuomeninės kultūros draugijos narys, dešimt metų renkamas Seinų skyriaus pirmininku.

## Šaltiniai
Rusijos sritys

**Rusijos sritys** – 46 Rusijos Federacijos subjektai iš 83 turi srities statusą. Šiuo metu Rusijos Federacijos subjektai kraštai ir sritys neturi juridinių skirtumų išskyrus pavadinimą.



## Stambinant Federacijos subjektus panaikintos sritys
* Permės sritis (2005 m. gruodžio 1 d.) – su Permės Komių autonomine apygarda sujungta į Permės kraštą.
* Kamčiatkos sritis (2007 m. liepos 1 d.) – su Koriakų autonomine sritimi sujungta į Kamčiatkos kraštą.
* Čitos sritis (2008 m. kovo 1 d.) – su Agos Buriatų nacionaline apygarda sujungta į Užbaikalės kraštą.
Polikletas

**Polikletas** (; V a. pr. m. e.) – graikų skulptorius, dailės teoretikas, aukštosios klasikos (Argo mokyklos) atstovas. Polikletas mokėsi pas Ageladą.

Traktate „Kanonas“, kurio išliko 2 fragmentai, išdėstė žmogaus kūno proporcijų matematinio kanono teoriją. Sukūrė atletų statulų („Doriforas“, apie 440 m. pr. m. e.; joje ypač pabrėžtas kontrapostas). Truputį grakštesnės proporcijos ir kontrapostai būdingi vėlesniems Polikleto kūriniams: „Sužeistai amazonei“ (apie 440–430 m.), „Diadumenui“ (apie 420–410 m.). Maždaug 420–417 m. sukūrė chrizoelefantinę Heros statulą.

Polikleto kūrinių nėra išlikę; apie juos žinoma iš antikos rašytojų raštų, romėnų kopijų, monetų.

## Šaltiniai
Polineuritas

**Polineuritas** (iš *poli...* ir  – nervas) – daugelio periferinių nervų uždegimas. Polineuritą sukelia infekcinė liga (pvz., bruceliozė, sifilis), medžiagų apykaitos sutrikimas, apsinuodijimas švinu, vaistais, alkoholiu, avitaminozė. 

Dažniausiai pažeidžiami simetriški abiejų kojų ir rankų nervai.

Svarbiausi polineurito požymiai: rankų, kojų ir nugaros skausmai, jutimo susilpnėjimas, galūnių periferinės parezės ir paralyžiai, kraujotakos ir audinių trofikos sutrikimai. Polineuritas gali trukti keletą mėnesių, kartais ir kelerius metus; persirgus neretai pasitaiko liekamųjų reiškinių.

Liga gydoma skausmo raminamaisiais ir kitokiais vaistais, fizioterapijos priemonėmis.

## Šaltiniai
Silpnybė

**Silpnybė** () - 2001 JAV psichologinis trileris. Filmas pasižymi keistu fanatiškumu žiaurumu, į kurį įtraukiami vaikai.

## Siužetas

Filme pasakojama apie tėvą, kuris mato dievo siųstas vizijas, ir du sūnus. Tėvas gauna vizijas iš dievo, kad reikia surinkti 3 šventus ginklus kovai su demonais. Tačiau paaiškėja, kad tai žudymo įrankiai skirti žudyti prasikaltusius žmones - „demonus“. Tėvas vykdo žudymus priešais vaikų akis, tikėdamas, kad jo paliestieji nužudomi žmonės stipriai nusidėjo. Galiausiai sūnus užauga ir seka tėvo pėdomis...
Simas Vaznelis

**Simas Vaznelis** (1879 m. spalio 28 d. Valinčių kaime, Seinų apskritis – 1933 m. sausio 8 d. Šakiuose) – Lietuvos pedagogas, kalbininkas.

## Biografija
Baigęs Veiverių mokytojų seminariją, dirbo mokytoju Pernavoje, Magiliave, Lazdijuose, Seinuose, Utenoje, Šakiuose. Rašė į spaudą pedagoginiais klausimais. 1909 m. kartu su Jadvyga Juškytė paruošė vadovėlį „Rašybos lavinimosi darbai“, 1920 m. Marijampolėje išleido „Rašybos mokslo darbelius“.

## Šaltiniai
Rusijos autonominės apygardos

**Rusijos autonominės apygardos** - 4 Rusijos Federacijos subjektai iš 83 turi autonominės apygardos statusą. 

Autonominė apygarda yra vienas iš šešių Rusijos Federacijos subjektų tipų, sudarytas pagal nacionalinį teritorinį principą. Autonominių apygardų statusas nustatytas RF konstitucijos, Federacinės sutarties, autonominės apygardos statuto bei sutartimi tarp Federacijos ir subjekto ar ypatingų federaliniu įstatymu apie autonominę sritį. 

Autonominė apygarda:
* turi savo įstatymų sistema (statutas ir kiti norminiai teisiniai aktai)
* turi savo teritoriją, kuri negali būti pakeista be subjekto sutikimo
* savarankiška sprendžiant klausimus, leistus tvarkyti Rusijos Federacijos subjektams ir neišeinant už autonominės apygardos įpareigojimų ribų.
* savarankiškai dalyvauja tarptautiniuose ir užsienio ekonominiuose ryšiuose, gali sudaryti tiek tarptautines, tiek vidufederacines sutartis. 

# Nencų autonominė apygarda (Nencija)
# Chantų Mansių autonominė apygarda (Chantų Mansija)
# Čiukčių autonominė apygarda (Čiukotka)
# Jamalo Nencų autonominė apygarda (Jamalo autonominė apygarda)

## Stambinant panaikintos autonominės apygardos
* Permės Komių autonominė apygarda - 2005 m. sujungta su Permės sritimi ir sudarė Permės kraštą. 
* Evenkijos autonominė apygarda ir Taimyro autonominė apygarda - prijungtos prie Krasnojarsko krašto (pagal 2005 m. balandžio 17 d. referendumo rezultatus). 
* Koriakų autonominė apygarda - 2007 m. liepos 1 d. sujungta su Kamčiatkos sritimi ir sudarė Kamčiatkos kraštą (pagal 2005 m. spalio 23 d. referendumo rezultatus). 
* Ust Ordos buriatų autonominė apygarda - prijungta prie Irkutsko srities (pagal 2006 m. balandžio 16 d. referendumo rezultatus).
* Agos Buriatų autonominė apygarda - sujungta su Čitos sritimi ir sudarė Užbaikalės kraštą (pagal 2007 m. kovo 11 d. referendumo rezultatus).
Stebėtojų lyga

**Stebėtojų lyga** () – 2009 m. JAV fantastinis veiksmo filmas, pagrįstas to paties pavadinimo DC Comics komiksais. Filmą kūrė studijos: Legendary Pictures ir DC Comics. Filmas uždirbo daugiau nei 182 mln. JAV dolerių.

## Aktoriai
: *Aktorius – vaidmuo*
* Malin Akerman – Laurie Jupiter / Silk Spectre II
* Billy Crudup – Dr. Manhattan / Jon Osterman
* Matthew Goode – Adrian Veidt / Ozymandias
* Jackie Earle Haley – Walter Kovacs / Rorschach
* Jeffrey Dean Morgan – Edward Blake / The Comedian
* Patrick Wilson – Dan Dreiberg / Nite Owl II
* Carla Gugino – Sally Jupiter / Silk Spectre
* Matt Frewer – Edgar Jacobi / Moloch the Mystic
* Stephen McHattie – Hollis Mason / Nite Owl
* Laura Mennell – Janey Slater
* Rob LaBelle – Wally Weaver
* Gary Houston – John McLaughlin
* James M. Connor – Pat Buchanan
* Mary Ann Burger – Eleanor Clift
* John Shaw – Doug Roth
Lenkoranės žemuma

**Lenkoranės žemuma** () – siaura žemuma Užkaukazėje, pietryčių Azerbaidžane, tarp Talyšo kalnų ir Kaspijos jūros. Nuolaidžiai leidžiasi į jūros pusę. Rytinė dalis pelkėta, yra nemažai ežerų. Klimatas subtropinis, pusiau drėgnas. Auga subtropiniai miškai (buksmedžiai, bukai, skirpstulai, ostrijos, ąžuolai, pelžiedės, akacijos ir kt.). Auginami ryžiai, arbatžolės, citrusiniai vaismedžiai. Kaspijos pakrantėje yra įkurtas Kyzylagačo rezervatas, o pačioje lygumoje – Hirkano nacionalinis parkas.

## Šaltiniai
Andrius Matulevičius

**Andrius Matulevičius** (1897 m. spalio 22 d. Suvalkuose – 1959 m. spalio 5 d. Kaune) – Lietuvos gydytojas pediatras, medicinos mokslų kandidatas, Kauno medicinos instituto docentas.

## Biografija
Mokėsi Suvalkuose. Pirmojo pasaulinio karo metais šeima pasitraukė į Rusiją, kur Andrius baigė Oriolo gimnaziją. 1915 m. pradėjęs studijuoti mediciną Maskvos universitete, studijas užbaigė Kaune, *Aukštuosiuose medicinos kursuose*. Dirbo gydytoju Kaune, vadovavo miesto Ligonių kasos skyriui. Antrojo pasaulinio karo metais buvo Vaikų infekcinės ligoninės vadovu, nuo 1944 m. derino šį darbą su Vytauto Didžiojo universiteto Vaikų ligų katedros vedėjo pareigomis. Nuo 1948 m. apsiribojo tik pedagoginiu darbu, po metų apgynė medicinos kandidato disertaciją pediatrijos srityje, 1951 m. pradeda dėstyti naujai įkurtame Kauno medicinos institute.

Aktyviai dalyvavo visuomeniniame gyvenime: 1947-56 m. vadovavo atkurtai Vaikų gydytojų mokslinei draugijai, parengė ir paskelbė daugybę straipsniu profesinėje spaudoje, buvo žurnalo „Medicina“ sekretoriumi.

## Bibliografija
* Motinos abėcėlė, Kaunas 1929, antrasis leidimas 1934.

## Šaltiniai
* Biografija 
* [Doc. N. Šimkienė. Pagerbkime mokytojus. (Gydytojų žinios, 2009 m. Nr.3 (468)](http://www.lgs.lt/_img/_up/File/GZ/GZ_2009_NR_03%20(468)-su%20aktualijom.pdf)
Arrows Grand Prix International

**Arrows Grand Prix International** – buvusi Formulės 1 komanda iš Jungtinės Karalystės, kuri dalyvavo čempionate nuo 1978 iki 2002 m. 

## Istorija

Komandos istorija prasideda 1977 m., kai ją įkūrė italų finansininkas Franco Ambrosio ir jo kolegos - Alanas Reesas, Jackie Oliveris, Dave Wassas ir Tony Southgate. Komandos pavadinimas buvo duotas sudėjus jų pavardžių pirmąsias raides. 

Savo pirmąjį Formulės 1 automobilį komanda sukūrė vos per 53 dienas, o pirmasis lenktynininkas, su kuriuo buvo pasirašyta sutartis tapo italas Riccardo Patrese. Jis jau trečiose komandos lenktynėse pelnė pirmuosius taškus.

Didelė dalis komandos įkūrėjų anksčiau dirbo su Shadows ekipa ir pastaroji apkaltino Arrows ekipą naudojant nuo jų nukopijuotą automobilį. Teismas tai įrodė ir kūrėjai per 52 dienas pagamino naują A1 automobilį. Tuo metu iš ekipos pasitraukė Ambrosio, nes susilaukė kaltinimų finansinėmis machinacijomis.

Iki 1984 m. sezono ekipa naudojo Ford kompanijos variklius ir negalėjo pademonstruoti gerų rezultatų. Vėliau į komandą atėjus BMW variklių tiekėjui ir ekipos rėmėjui tapus Barclay, rezultatai kiek pagerėjo. 1988 m. sezoną ekipa baigė turėdama 23 taškus ir užkopdama ant ketvirtos absoliučios įskaitos vietos (viena 3 ir keturios 4 vietos sezone).

### Footwark Arrows
1990 m. ekipą nusipirko japonų verslininkas Wataru Ohashi ir ekipa buvo pervadinta į Footwark Arrows. Iki pat 1996 m. sezono Arrows buvo vadinama Footwark. Tuo laikotarpiu ekipa naudojo Porsche, vėliau Mugen Honda variklius, tačiau geresnių rezultatų nepasiekė. 

### Arrows sugrįžimas
Nuo 1997 m. sezono ekipa vėl vadinosi Arrows. Komandos vadovu tapo Tom Walkinshaw. Iki pat ekipos pasitraukimo iš Formulės 1 2002 m. joje lenktyniavo tokie lenktynininkai kaip Damonas Hillas, Mika Salo, Heinz-Harald Frentzenas, Pedro de la Rosa, Josas Verstappenas, tačiau gerų rezultatų dėl įvairių priežasčių ekipa nedemonstravo. Per tuos šešerius metus ekipa pasiekė vieną finišą podiume ir dvi 4 vietas. 

### Pasitraukimas iš Formulės 1
Paskutiniame sezone ekipa pasirašė sutartį su Cosworth variklių tiekėju, tačiau viduryje sezono pritrūkus lėšų sumokėti lenktynininkų atlyginimus ir tiekėjų išlaidas, ekipa pasitraukė iš Formulės 1.

Per visą istoriją ekipa dalyvavo 368 lenktynėse, tačiau nepelnė nei vienos pergalės.

## Nuorodos
Guntars Krasts

**Guntaras Krastas** (, g. 1957 m. spalio 16 d. Rygoje) – Latvijos politikas ir Europos parlamento narys. Latvijos Nacionalinės Nepriklausomybės Sąjūdžio buvęs narys. Nuo 2009 m. Libertas.lv partijos narys.

## Biografija
* 1995 m. – 1997 m. – Latvijos ekonomikos ministras;
* 1997 m. – 1998 m. – Latvijos premjeras;
* 1999 m. – 2004 m. – seimo narys;
* 2004 m. – dabar – Europos parlamento narys.

## Šaltiniai

|-
Pedro de la Rosa

**Pedro Martínez de la Rosa** (g. 1971 m. vasario 24 d. Barselonoje, Ispanija) – Formulės 1 lenktynininkas iš Ispanijos. Per savo karjerą ispanas lenktyniavo Jordan, Arrows, Jaguar Racing, McLaren, Sauber ir HRT F1 Team ekipoms. Jis dalyvavo 107 lenktynėse, pelnė 35 taškus ir vieną kartą finišavo ant podiumo (antra vieta 2006 m. Vengrijos GP). 2012 m. Formulės 1 sezonas tapo paskutiniu, kuomet de la Rosa buvo pagrindinis lenktynininkas. Nuo 2013 m. sezono ispanas yra Ferrari komandos bandytojas.

## Karjera

### Karjeros pradžia
Kitaip, nei daugelis Formulės 1 lenktynininkų, de la Rosa savo karjerą pradėjo radijo bangomis kontroliuojamų automobilių čempionate. Jis nugalėjo šiame Europos čempionate du kartus tarp 1983 ir 1987 m. Būdamas 17 metų jis debiutavo Ispanijos kartingų čempionate. 1989 m. jis debiutavo Formulės Fiat Uno Ispanijos čempionate ir iš karto tapo čempionu.

1990 m. ispanas debiutavo Ispanijos Formula Ford 1600 varžybose ir vėl tapo čempionu iš pirmo karto. Dar du podiumus per šešerias lenktynes jis pelnė Didžiosios Britanijos Formula Renault 1600 čempionate. 1991 m. de la Rosa liko ketvirtas Ispanijos Formula Renault čempionate, o kitais metais nugalėjo Europos ir Britanijos Formula Renault varžybose. Po dvejų metų pertraukos jis vėl grįžo į įvairių šalių Formulės lenktynes. 1997 m. jis tapo Formula Nippon F3000 nugalėtoju.

### Formulė 1

1998 m. ispanas debiutavo Formulėje 1 kaip Jordan ekipos pilotas bandytojas. Kitus du sezonus jis jau dalyvavo lenktynėse su Arrows ekipa, su kuria nesugebėjo parodyti geresnių rezultatų. Pirmąjį savo tašką jis pelnė pirmose savo karjeros lenktynėse Australijoje.

2001 ir 2002 m. sezonus ispanas praleido naujoje Jaguar ekipoje, tačiau jos automobiliai nebuvo pajėgūs kovoti dėl taškų.

Nuo 2003 m. jis dirba McLaren ekipoje pilotu bandytoju. 2005 m. susižeidus Juanui Pablo Montoyai ispanas debiutavo lenktynėse ir iš karto pelnė penktąją vietą bei nuvažiavo greičiausią ratą. 2006 m. sezono viduryje J. P. Montoya pranešė, kad pasitraukia iš Formulės 1 į NASCAR. Po to ekipa nusprendė, kad kolumbiečio vietą likusiam sezonui ekipoje užims de la Rosa. Šiuo laikotarpiu ispanas užėmė iki šiol geriausią savo karjeroje vietą – Vengrijos GP jis finišavo antras. Per aštuonias lenktynes de la Rosa pelnė 19 taškų.

Kituose sezonuose ispanas vėl grįžo į piloto bandytojo vietą.

2010 m. sausio 19 d. pasirašė sutartį su Sauber komanda. 2010 m. rugsėjo 23 d. tapo Pirelli kompanijos bandytoju.

2011 m. su Sauber ekipa ispanas dalyvavo tik vieneriose lenktynėse Kanadoje.

2012 m. sezoną de la Rosa atstovavo savo šalies HRT ekipai. Šiai ekipai pasitraukus iš Formulės 1 lenktynių po šio sezono, ispanas taip pat liko be vairuotojo vietos.

2013 m. sausio 16 d. de la Rosa buvo paskirtas Ferrari ekipos bandytojas.

## Nuorodos

* Oficiali lenktynininko svetainė
Tatarstano herbas

**Tatarstano herbas** – oficialus Tatarstano respublikos simbolis, Tatarstano Aukščiausios Tarybos patvirtintas 1992 m. vasario 7 d.

## Herbo aprašas
Apvaliame baltame skyde didelis raudonas saulės diskas, kuriame eina baltas sparnuotas irbis su pakeltais sparnais ir uodega, auksiniais nagais ir dantimis, su apvaliu skydeliu ant krūtinės. Sparnus sudaro septynios plunksnos su auksinėmis juostelėmis. Skydelis auksinis su balta rozete centre, rozetė aštuonlapio astro žiedo pavidalo.
Apie skydas turi žalią apvadą su auksiniu totorių liaudies ornamentu, ant apatinės apvado dalies užrašas *Татарстан* ('Tatarstanas'), viršuje – auksinis tulpės žiedas.
Herbo spalvos sutampa su Tatarstano vėliavos spalvomis.

## Interpretavimas
* Sparnuotas irbis simbolizuoja senovės vaisingumo dievybę, vaikų globėją. Herbe jis pateiktas kaip respublikos piliečių, jos liaudies globėjas.
** Einančio irbio poza (su pakelta priekine dešine letena) – simbolizuoja Tatarstano judėjimą atsinaujinimo keliu.
** Auksu paryškinti irbio nagai ir dantys reiškia Tatarstano gebėjimą ginti save ir tuos, ką jis globoja.
** Sparnai su septyniomis plunksnomis simbolizuoja, kad barsas globoja tiek ant žemės, tiek ore.
** Pakelta uodega reiškia gerą nuotaiką, draugiškumą.
* Raudonas saulės diskas reiškia gerą ženklą, sėkmę, laimę, gyvenimą.
* Apvalus skydelis ant irbio šono simbolizuoja teisinį ir ekonominį Tatarstano piliečių saugumą.
* Astro žiedas su lyginiu žiedlapių skaičiumi simbolizuoja amžiną gyvybės šaltinį, ilgaamžiškumą.
* Populiarus augalinis totorių ornamentas ir tulpės žiedelis simbolizuoja pavasarinės gamtos prabudimą ir Tatarstano atgimimą.
* Trys apskritimai gerbe simbolizuoja vieningumą, begalybę ir aukšiausiąją tobulybę.
* Spalvų simbolika:
** auksinė – Tatarstano žemės dailumas, grožis, turtingumas
** žalia – pavasario žaluma, Tatarstano atgimimas
** balta – Tatarstano gyventojų siekių tyrumas
** raudona – Tatarstano branda, energija, jėga, gyvenimas, gyvybingumas

Istoriškai irbis buvo naudojamas kaip Volgos bolgarų ir Kazanės chanato, kurie buvo Tatarstano pirmtakai, simbolis. Manoma, kad irbis (snieginis leopardas) buvo barsilų, vienos genčių gyvenusių Volgos Bolgarijoje, toteminis gyvūnas.

Tatarstano respublikos herbo autorius yra dailininkas Rifas Fachrutdinovas (*Риф Фахрутдинов*; *Rif Zägri ulı Fäxretdinev*).
Geičajus

**Geičajus** (dar buvo užrašomas kaip *Geokčajus*) – Azerbaidžano miestas, Geičajaus rajono centras.

## Istorija
XVIII ir XIX a. sandūroje dabartinėje miesto vietoje buvo įkurta nukentėjusiųjų per žemės drebėjimą Šamachio rajone stovykla. Tad pirmaisiais miesto gyventojais tapo šamachiečiai. Vėliau Geičajus tapo apskrities centru, į kurią įėjo 7 rajonai (Geičajaus, Udžaro, Zardabo, Agdašo, Achsu, Kiurdamiro ir Ismailio). Miesto teises Geičajus gavo 1916 m.

## Geografija
Geičajus įsikūręs automagistralės Baku – Gazachas 219 km, keturių kelių sankryžoje. Šiaurėje stūkso Bozdago kalnas. Rytuose teka Geokčajaus upė (iš azer. *mėlynoji upė*). Iš viso mieste yra apie 200 gatvių. Geičajus yra dešimtasis pagal dydį valstybės miestas.

## Ekonomika
Mieste įsikūrusios šios pramonės įmonės: konjako, pieno produktų, konservų gamyklos, automobilių remonto dirbtuvės, statybinių medžiagų ir siuvimo reikmenų fabrikai. Geičajuje įsikūrusi ir sulčių spaudimo įmonė, kuri gamina granatų, slyvų bei svarainių sultis.

## Šaltiniai
Zangelanas

**Zangelanas** arba **Kovsakanas** – miestas Kalnų Karabache, dėl kurio jau kone du dešimtmečius ginčijasi Azerbaidžano ir Kalnų Karabacho Respublikos vadovai. Kalniečiai tvirtina, jog Zangelanas įeina į Kašatago rajono sudėtį, tuo tarpu azerbaidžaniečiai miestą laiko Zangelano rajono administraciniu centru. Nuo 1993 m. lapkričio 1 d. miestą kontroliuoja Kalnų Karabacho karinės pajėgos.

Miestas įsikūręs dešiniajame Vogdžės upės krante. Zangelaną kerta šiuo metu nenaudojamas geležinkelio ruožas Mindživanas – Kapanas. Mieste yra istorijos muziejus, nedidelė mečetė ir karinis memorialas. Didesnę dalį pramonės Zangelane sudaro cigarečių gamyklos.

Miesto teisės suteiktos 1967 m.

## Šaltiniai
Viaredžas

**Viaredžas** () – miestas Italijoje, Toskanos regione, Lukos provincijoje, prie Tirėnų jūros. Kiekvienais metais mieste vyksta Viaredžo karnavalas.

## Galerija

Vaizdas:Viareggio, torre matilde 1.JPG
Vaizdas:Viareggio, hotel royal, esterno 01.jpg
Vaizdas:Viareggio, Cittadella del Carnevale.JPG
Vaizdas:Viareggio, chiesa di sant'andrea, veduta.JPG


## Nuorodos
* http://www.aboutversilia.com/viareggio.html
* http://viareggini.altervista.org/ 
* http://www.versilia.org/tuscany/viareggio.asp 
* http://www.vacanzeinversilia.com/eng/viareggio.html
BAR

Santrumpa **BAR** gali reikšti:

* BAR – buvusi Formulės 1 komanda iš D. Britanijos
* BAR – žurnalas *Biblical Archaeology Review*
* BAR, kitaip *Browning BAR* – belgiškas savitaisis šautuvas
* BAR – JAV automatinis šautuvas, naudotas ir kaip lengvasis kulkosvaidis
* bar – bavarų kalbos, kitaip austrų-bavarų dialekto kodas pagal ISO 639-3

Taip pat:
* BAR domenas – vienas iš baltymų domenų

Klaidingi terminai:
* bar kodas (ntk.) – brūkšninis kodas
Andoros himnas

**El Gran Carlemany** (lietuviškai: Karolis Didysis) yra nacionalinis Andoros himnas. Žodžių autorius  Enric Marfany Bons, kompozitorius Joan Benlloch i Vivó. Himnas oficialiai pripažintas 1921 metais 

## Eilės

El gran Carlemany, mon Pare dels àrabs em deslliurà,

I del cel vida em donà de Meritxell, la gran Mare,
Princesa nasquí i Pubilla entre dues nacions neutral
Sols resto l'única filla de l'imperi Carlemany.
Creient i lliure onze segles, creient i lliure vull ser.
Siguin els furs mos tutors i mos Prínceps defensors!

I mos Princeps defensors!

## Nuorodos

Himno žodžiai ir muzika
Cher: Live at the MGM Grand in Las Vegas

**„Live at the MGM Grand in Las Vegas“** – antrasis amerikiečių dainininkės ir aktorės Cher gyvo garso DVD, išleistas 1999 m. įrašų kompanijos „HBO“. Jis nufilmuotas 1999 m. rugpjūčio 28 d. „MGM Grand Garden“ arenoje Las Vegase Cher turo „Do You Believe? Tour“ metu. Jame atliekamos dainos įrašytos albumuose nuo „Gypsys, Tramps & Thieves“ iki „Believe“ bei keli koveriai. Cher koncerto metu pakeičia 7 kostiumus sukurtus dizainerio Bob Mackie.

## Formatai
Albumas išleistas VHS ir DVD formatais. Specialūs priedai DVD yra nuotraukų galerija, trumpa Cher biografija ir kostiumų dizainas.

## Gyvi pasirodymai
# „I Still Haven’t Found What I’m Looking For“
# „All or Nothing“
# „The Power“
# „We All Sleep Alone“
# „I Found Someone“
# „The Way of Love“
# „Half-Breed“
# „Gypsies, Tramps and Thieves“
# „Dark Lady“
# „Take Me Home“
# „After All“
# „Walking in Memphis“
# „Just Like Jesse James“
# „The Shoop Shoop Song (It’s in His Kiss)“
# „Dov'è L’Amore“
# „Strong Enough“
# „If I Could Turn Back Time“
# „Believe“

## Reklaminis vaizdo klipas
Dainai „All or Nothing“ įrašų kompanija „Warner Bros. Records“ išleido muzikinį klipą siekdama išreklamuoti DVD. Klipas sumontuotas iš pasirodymų įrašytų MGM arenoje, o audio yra „All or Nothing (Metro Radio Mix)“.

## Nuorodos
* Cher Live in Concert The New York Post apžvalga.
Inga Stasiulionytė

**Inga Stasiulionytė** (g. 1981 m. birželio 29 d. Vilniuje) – Lietuvos ieties metikė ir olimpinės rinktinės narė. Asmeninis rekordas yra 62,27 m, pasiektas 2005 m. Kaune. 2014 metais sukūrė treniruočių sistemą „Onbo.lt“, kuri buvo apdovanota Tarptautiniame Monako universitete.

## Pasiekimai

## Šaltiniai

## Nuorodos
* Stasiulionytė IAAF tinklalapyje
Jakutijos herbas

**Jakutijos herbas** – oficialus Jakutijos respublikos simbolis, priimtas 1992 m. gruodžio 26 d.

## Herbo aprašas
Skydas apvalus baltu lauku, jame baltas saulės diskas, atribotas dviguba raudona linija, saulės diske raudonas senovinis raitelis. Diskas apvestas mėlyna juosta su tradiciniu nacionaliniu ornamentu, kurį sudaro balti 7 rombiški elementai ir užrašai  ir .

* Raitelio siluetas paimtas iš senovinio uolų piešinio, 1745 m. aptikto Lenos baseine prie Šiškino kaimo.
* Septyni rombiniai kristalai simbolizuoja septynias respublikoje gyvenančias tautas (jakutai, rusai, evenkai, evenai, čiukčiai, dolganai, jukagirai).
* Mėlyna spalva simbolizuoja ištikimybę, nuoširdumą ir patikimumą, o balta spalva – tyrumą.
* Raudona spalva rodo, kad uolinis piešinys buvo nupieštas ochra.

Herbo autoriai yra TSRS liaudies dailininkas A. Osipovas (*А. Н. Осипов*), nusipelnęs meno veikėjas V. Parnikovas (*В. С. Парников*), grafikas V. Ignatjevas (*В. Н. Игнатьев*), Rusijos Menų Akademijos narys korespondentas I Potapovas (*И. А. Потапов*).

Kiti autoriai siūlė herbe naudoti mamuto, bebro, šiaurės elnio, kurtinio, voverės, ruonio, vėplio, baltosios gervės, neandertaliečio atvaizdus, bet tie pasiūlymai nebuvo palaikyti.

Jakutijos gyventojai nejakutai herbą neoficialiai vadina „šešiakoju žirgu“.
Armėnijos himnas

"**Mer Hayrenik**" (armėniškai: Մեր Հայրենիք; lietuviškai: Mūsų Tėvynė) yra nacionalinis Armėnijos himnas. Patvirtintas 1991 metų liepos 1 dieną, jis turi tokią pačią muziką kaip ir Armėnijos demokratinėje respublikoje (1918-1922) buvęs himnas, tačiau su kitais žodžiais. Žodžių autorius Mikael Nalbandian (1829-1866), muzikos Barsegh Kanachyan (1885-1967).

## Eilės

## Himno pakeitimo diskusijos

Paskutiniu metu Armėnijoje kilo diskusijos ar palikti esamą himną ar priimti kitą. Esamas himnas kaltinamas esąs pernelyg niūrus ir "bailus". Buvo sudartyta 22 žmonių komisija atrinkti iš 85 naujojo himno kandidatų. Palankiausiai vertinamas armėnų poeto *Yeghishe Charents* pasiūlymas arba pakeistas Socialistinės Armėnijos himnas su naujais žodžiais. Tačiau kol kas *Mūsų Tėvynė* parlamento patvirtinta kaip oficialus himnas.

## Nuorodos

* Armėnijos himno garso įrašas, visų posmų vertimas į lietuvių kalbą - tinklalapis Himnai.lt

## Šaltiniai